ஆரம்பத்தில் மருத்துவம் சார்ந்த பொருட்களை மட்டுமே உருவாக்கி வந்த இந்நிறுவனம் 2014ம் ஆண்டுக்குப் பிறகு ஏராளமான பொருட்களை விற்கத்துவங்கியது. நூடுல்ஸ், சலவை பொருட்கள் மற்றும் தனிப்பட்ட பராமரிப்புப் பொருட்கள் என பலவற்றை விற்கத் துவங்கினர். பதஞ்சலி தனக்கென தனியே ஒரு இணையதள விற்பனை மையத்தை வைத்திருக்கிறது. மேலும் 5000 பிரான்சைஸ் ஸ்டோர்ஸையும் கொண்டிருக்கிறது. சமீபத்தில் தான் ஃப்யூச்சர் க்ரூப் மற்றும் பிக்பஜாரோடு இவர்கள் கைகோத்தார்கள். அதுமட்டுமல்லாமல் பிக்பேஸ்கட் என்ற இணைய வர்த்தக நிறுவனம் மூலமாக நெய், தேன் மற்றும் பற்பசை போன்ற நான்கைந்து பொருட்களை மட்டும் விற்கிறார்கள். திறமையான விநியோகச் சங்கிலி மற்றும் உள்ளூர் விற்பனையாளர்கள் தான் பதஞ்சலியின் பிரம்மாண்ட வெற்றிக்குக் காரணம் என்கிறார் டெக்னோபாக் நிறுவனத்தின் ஆலோசனைத் தலைவர் அரவிந்த் சிங்கால். மற்ற பெருநிறுவனங்களைப் போல மார்கெட்டிங்கிற்கே அதிகம் செலவிடும் நிறுவனமல்ல பதஞ்சலி. பாரம்பரியமான விற்பனை வழிமுறைகளையே கையாண்டு வருகிறார்கள் என்பது குறிப்பிடத்தக்கது.